GiliGold/VAD_KnessetCorpus huggingface dataset:
יואב קיש: אני לא קובע את סדר היום בוועדת הכנסת.
ירדנה מלר-הורוביץ: יושב-ראש הכנסת קובע את סדר היום בהתאם - - -
אלעזר שטרן: סליחה, אני עוד לא ראיתי שיושב-ראש הכנסת קבע נאומים בני דקה באמצע דיון.
ירדנה מלר-הורוביץ: זה לא דיון.
ירדנה מלר-הורוביץ: הבקשה היא פה, ולכן היא מובאת לשולחן הזה.
ירדנה מלר-הורוביץ: כדי לשנות יום או שעה של ישיבת כנסת - - -
אלעזר שטרן: אני הבנתי שהבקשה היא להקדים את הישיבה - - -
יואב קיש: הסמכות לסדר יום היא בידיו של היושב-ראש.
איילת נחמיאס ורבין: אני אומרת שאין מנוס, סגן הנשיא פנס יצטרך להקשיב לנאומים בני דקה שלנו.
ירדנה מלר-הורוביץ: זו ישיבה טקסית, מכובדת, מאוד שונה - - -
איילת נחמיאס ורבין: ירדנה, כנראה שבגלל הצינון אני לא נשמעת מתבדחת.
איילת נחמיאס ורבין: זה היה בבדיחות.
אלעזר שטרן: רוברט לזה בא לכאן, להכין את הנאום.
רוברט אילטוב: שפנס ישמע אותך דקה.
אלעזר שטרן: אני, רוברט - - -
רוברט אילטוב: אני דקה, שפנס ישמע אותנו.
רוברט אילטוב: אני רק דקה.
יואל חסון: אבל באנגלית.
איילת נחמיאס ורבין: אני חושבת שיש כאן הסכמה מקיר לקיר.
יואב קיש: זה במקום סלפי, במקרה של פנס.
אלעזר שטרן: מי מבטיח את זה?
אלעזר שטרן: שמישהו לא ירוץ אליו לסלפי?
אלעזר שטרן: אתם משתלטים על הסיעה שלכם?
יואל חסון: כשנשיא ארצות-הברית היה בכנסת, והוא בא לנאום, וזה היה אחד הנאומים המדהימים ששמעתי כאן, אז הוא ירד, ורצו להוביל אותו החוצה, אבל הוא לא רצה לצאת החוצה.
יואל חסון: הוא נשאר במליאה, יש תמונות.
יואל חסון: הוא נשאר במליאה, כל הח"כים באו אליו, לחץ ידיים, דיבר, היתה סיטואציה מדהימה.
אלעזר שטרן: יש לך תמונה במשרד איתו?
יואל חסון: לא, אבל אני מכיר את התמונה הזאת.
יואב קיש: הנה, תראו מי הגיע.
איילת נחמיאס ורבין: עסקת בבניית בתים מאז אתמול בלילה?
יואל חסון: באת בזמן.
יואל חסון: הורדנו לך את הנאומים בני דקה.
יואל חסון: מה תעשה בלעדיהם?
אחמד טיבי: מה, ביטלתם נאומים בני דקה?
אחמד טיבי: הרגתם את מה שמה, הד"ר.
אחמד טיבי: הרגתם אותה.
יואל חסון: ענת ברקו.
אחמד טיבי: אבל חסכתם הרבה זמן, כי היא מדברת שש-שבע דקות בכל דקה.
איילת נחמיאס ורבין: אני אגיד לך, כי זה כמו שנה בכנסת, זה חיי כלב.
יואב קיש: דברי טעם, אחמד.
יואב קיש: דברי טעם.
יואב קיש: אחמד, אנחנו עכשיו דנו בבקשת היושב-ראש לכבוד הביקור של סגן הנשיא פנס, להקדים את פתיחת הישיבה ל-14:00 בצהריים, ביום שני, ו' בשבט, 22 בינואר.
יואב קיש: זה היה הדיון.
יואב קיש: ברשותך, אני אבקש מאיילת שתגיד מילה כי היא התייחסה לרשימה המשותפת.
יואב קיש: אז היא תגיד את דבריה, ואז אתה תדבר.
איילת נחמיאס ורבין: הבעתי קורת רוח על זה שהדיון מתקיים בכנסת כי רבים מאתנו הרגישו אי נוחות מזה שהנאום המרכזי של הנשיא טראמפ לא היה בכנסת.
איילת נחמיאס ורבין: ואני הבעתי תקווה, חבר הכנסת טיבי, ידידי, שהרשימה המשותפת תחזור בה מההחלטה להיעדר מנאום סגן הנשיא פנס.
איילת נחמיאס ורבין: אני חושבת שזאת טעות כלפי מי ששלח אתכם לכנסת, עם כל הביקורת - - -
אחמד טיבי: אגב, כל תושבי טייבה ואום אל פחם הצביעו עבורנו כדי שנהיה נוכחים בנאום של פנס, לפי מה שאת אומרת.
איילת נחמיאס ורבין: אני חושבת שיש ציבור ערבי גדול שבחר בכם, והוא בחר בכם כדי לייצג אותו בכנסת.
אחמד טיבי: עם פנס?
איילת נחמיאס ורבין: אחמד, תיכף את הבדיחות שלך שאני בדרך כלל מאוד אוהבת אותן, אבל אני חושבת שהוא בחר בכם גם כדי לייצג אותם במעמדים כאלה.
איילת נחמיאס ורבין: ההחלטה שלכם לא להשתתף במשלחות של הכנסת וכל מיני דברים כאלה, שזה אולי נגזרת של הדבר הזה, אני חושבת שהיא בחירה מוטעית, אבל זאת זכותכם.
איילת נחמיאס ורבין: גם פה זכותכם להחליט מה שאתם רוצים.
איילת נחמיאס ורבין: אני חושבת שאתם מייצגים גם את הדמוקרטיה הישראלית ואולי גם את המורכבות שלה.
איילת נחמיאס ורבין: אני חושבת שכך היה ראוי שתעשה, והבעתי את תקוותי, ואני מכירה אותך כאדם רציונלי.
רוברט אילטוב: הם לא חושבים כמוך.
איילת נחמיאס ורבין: אני מבטיחה לך שהוא יודע לענות לי.
איילת נחמיאס ורבין: בסדר, חבר הכנסת אילטוב.
איילת נחמיאס ורבין: חבר הכנסת טיבי בדרך כלל יודע לדבר איתי ולענות לי.
איילת נחמיאס ורבין: אם הוא לא מרגיש ככה, הוא יאמר לנו, כנראה.
רוברט אילטוב: אז תיכף הוא יגיד לך.
איילת נחמיאס ורבין: כן, גם לי יש הרגשה שהוא תיכף יגיד לי.
אחמד טיבי: אל"ף, מתוך כבוד למציעה, חברת הכנסת איילת נחמיאס ורבין, אני בטוח שהכוונה שלה היא טובה.
אחמד טיבי: ולכן היא המליצה את המלצתה.
איילת נחמיאס ורבין: הבעתי תקווה.
אחמד טיבי: אני רוצה לומר, למשל, כשג'ורג' בוש היה - - -
יואב קיש: לחצתם ידיים והצטלמתם אחרי זה?
אחמד טיבי: לא, לא הרגשתי צורך.
אחמד טיבי: אפילו לא סלפי.
יואב קיש: אז לא היו מצלמות.
אחמד טיבי: אז היתה מצלמה אחת בכל אייפון.
אחמד טיבי: כשסרקוזי היה, היינו.
אחמד טיבי: יש החלטות פוליטיות, הבעת עמדה שהיא פוליטית.
אחמד טיבי: אנחנו לא זורקים עליו נעל.
אחמד טיבי: אנחנו יכולים, או להיכנס ולצאת, או להחרים, או להיות נוכחים.
אחמד טיבי: יש כל מיני גישות.
אחמד טיבי: אין ספק שתהיה לנו מחאה.
אחמד טיבי: האם המחאה תהיה היעדרות או כניסה ויציאה?
אחמד טיבי: אנחנו נכריע ברשימה המשותפת, בסיעה, אם תתכנס עד אז - - -
יואב קיש: זו החלטה סיעתית פוליטית, זה ברור.
אחמד טיבי: אני מתנגד לבקשתו של היושב-ראש להקדים את הישיבה לשעה 14:00.
אחמד טיבי: אני לא רוצה לבוא לקראת האיש הזה בשום דבר, לא האיש יולי אדלשטיין, אלא פנס.
אחמד טיבי: הוא לא ראוי לשום מחווה כאן, מבחינתנו, אבל הוא אולי מספסלי הליכוד.
יואב קיש: אז אתה מתנגד.
יואב קיש: אני כמובן דוחה נמרצות את אמירתך.
יואב קיש: אני לא מסכים לה - - -
אחמד טיבי: יש לך ויזה כבר.
אחמד טיבי: מה אתה מתחנף?
יואב קיש: וזה בסדר.
יואב קיש: אין שום בעיה שבכנסת הזו יהיו דעות שונות.
יואב קיש: המקום לדעות שונות זה בכנסת.
יואב קיש: אני מ עלה להצבעה את בקשת יושב-ראש הכנסת להקדמת הדיון לשעה 14:00.
יואב קיש: הבקשה בדבר הקדמת הדיון אושרה.
אחמד טיבי: אני עד הסוף.
יואב קיש: עד הסוף.
רוברט אילטוב: אולי אני אגיש רביזיה, אולי הוא יחשוב פעמיים.
יואב קיש: אנחנו בנושא שעת שאלות.
יואב קיש: גם פה יש מכתב ממזכירת הכנסת.
יואב קיש: שעת שאלות – הוספת מועד בכנס הקיץ.
ירדנה מלר-הורוביץ: תן לי להסביר.
ירדנה מלר-הורוביץ: ועדת הכנסת, על פי התיקון בתקנון, הגיעה לסיכומים באשר למועדים לשעת שאלות בכנס החורף.
ירדנה מלר-הורוביץ: את זה אתם עשיתם ב-7 בנובמבר.
ירדנה מלר-הורוביץ: השר לביטחון הפנים היה אמור להגיע ב-22 בינואר - - -
יואב קיש: זה הביקור של פנס.
ירדנה מלר-הורוביץ: לא, לא, לא.
ירדנה מלר-הורוביץ: בלי קשר.
ירדנה מלר-הורוביץ: והוא הודיע שהוא לא יוכל להיות פה.
ירדנה מלר-הורוביץ: מזכירות הכנסת – אלה ההסכמות שמגיעים אליהן מאחורי הקלעים – הגיעה להסכמה יחד עם מנהלת סיעת המחנה הציוני, כמובן בתיאום גם עם השר, על מועד חדש, ה-29 בינואר.
ירדנה מלר-הורוביץ: אשר על כן, מצאנו לנכון, כדי לעמוד בהוראות התקנון, להביא לידיעת הוועדה שקודם כל, ב-22 לא יתקיים, והמועד החדש הוא 29 בינואר.
ירדנה מלר-הורוביץ: זה דבר אחד.
ירדנה מלר-הורוביץ: מכיוון שהשר לביטחון הפנים לא הגיע ב-1 בינואר למועד הראשון שקבעו לו, ובעצם סיעת המחנה הציוני בזה הפסידה מועד של שעת שאלות.
ירדנה מלר-הורוביץ: הבקשה, הפנייה שלי היא כזו, שכשתבוא ועדת הכנסת ותקבע את המועדים לשעת שאלות לכנס הקיץ, היא תוסיף את המועד שנחסך מהמחנה הציוני לכנס.
יואב קיש: בכל מקרה, כשקובעים לכנס הקיץ מסתכלים על כמה היה, מה היה, מה נשאר.
יואל חסון: אבל היא מדגישה לפרוטוקול.
ירדנה מלר-הורוביץ: אני מדגישה לפרוטוקול כדי שחלילה לא תיפול שגגה בידינו.
יואב קיש: אני כרגע רוצה לעסוק בנושא של ההחלפה מה-22 בינואר ל-20 בינואר.
יואב קיש: זו החלפה הגיונית שצריך לעשות.
ירדנה מלר-הורוביץ: לא, ה-22 נקבע משום שב-1 בינואר הוא לא הגיע.
יואב קיש: בסדר, ברגע שקובעים לקיץ, ונמצאת פה גם מנהלת הסיעה, יושבים, רואים מה בוצע, רואים לפי התקנון מה עוד צריך להיות, ומשבצים.
יואב קיש: תודה שיידעת את הוועדה בעניין הזה.
איילת נחמיאס ורבין: אני רוצה להעיר הערה בעניין, אם יותר לי.
איילת נחמיאס ורבין: שעת שאלות התבררה כאחד הכלים הכי משמעותיים שיש במליאה היום.
איילת נחמיאס ורבין: היא כלי מדהים, היא גם מתנהלת לעילא ולעילא רוב הזמן.
איילת נחמיאס ורבין: השרים עולים, משיבים - - -
יואל חסון: יורדים, בשלום.
איילת נחמיאס ורבין: רובם יורדים בשלום.
יואל חסון: חוזרים הביתה.
רוברט אילטוב: כן, היום זה לא טריוויאלי.
איילת נחמיאס ורבין: אם הבנתי נכון, ב-1 בינואר היתה בעיה בלו"ז עם השר ארדן למרות שזה תואם איתו מראש?
<קריאה: ולפי התקנון בטווח של השבועיים הוא יכול לבוא - - -
איילת נחמיאס ורבין: זה קורה מעת לעת, אין בעיה.
איילת נחמיאס ורבין: אני כן רוצה שככל הניתן במזכירות הכנסת יובהר לשרים שכשהתאריכים האלה נקבעים - - -
ירדנה מלר-הורוביץ: זה הובהר.
ירדנה מלר-הורוביץ: אני מודה לך על ההערה, ולכן אני פה.
יואב קיש: אני מעלה להצבעה את הבקשה להחלפת תאריך שעת שאלות, מה-22 בינואר ל-29 בינואר.
יואב קיש: אלעזר נמנע.
יואב קיש: נמצאים אתנו חברי הכנסת יהודה גליק, יעל כהן פארן, אלעזר שטרן ואחמד טיבי, היועץ המשפטי של הכנסת איל ינון, והיועצת המשפטית של הוועדה, ארבל אסטרחן.
יואב קיש: היום נדון בנושא הפרת חסינות חברי כנסת בהמשך לאיסור הגורף על עלייתם להר הבית.
יואב קיש: נמצאים אתנו נציגים מהמשטרה.
יואב קיש: זו פעם ראשונה שאני נפגש אתכם, אז תציגו את עצמכם.
<ניצב יורם הלוי: מפקד המחוז, יורם הלוי.
יואב קיש: ניצב יורם הלוי ולידך היועץ המשפטי.
יואב קיש: יש לנו נציגים של משרדים נוספים?
יואב קיש: נציגת המשרד לביטחון הפנים – גם אתך אני נפגש בפעם הראשונה.
שולי מועלם-רפאלי: אתה יכול, בעזרת השם, לעלות בטהרה להר הבית, אז תיפגש אתם יותר.
יואב קיש: אם כבר הרמת לי להנחתה, אומר לך מה דעתי על ביקור בהר הבית – בסוף זה משהו מאוד סובייקטיבי.
יואב קיש: גדלתי בבית שאמרו לי: על הר הבית יהודי לא עולה.
יואב קיש: ככה אני גדלתי, ולכן אני לא אעלה.
אחמד טיבי: מי אמר לך?
יואב קיש: אמא שלי.
אחמד טיבי: אישה נבונה.
יהודה גליק: במאה ה-19 רוב היהודים התחנכו על זה שיהודי לא עולה לישראל.
יואב קיש: יהודה, אתה תגיד את דעתך.
יואב קיש: אמרתי שזה סובייקטיבי.
יואב קיש: אחמד, למרות שאני לא אעלה להר הבית, אלחם על זכותו של כל יהודי לעלות לכל מקום במדינת ישראל ללא שום מגבלה.
יואב קיש: לכן, למרות שאני אישית לא, אני אלחם על הזכות הזו.
אלעזר שטרן: אתה יודע למה לא עולים יהודים.
יואב קיש: כן, אני יודע מה התפיסה ההלכתית בעניין.
יואב קיש: אבל יש דעת חלוקות בעניין הזה, ואני מכבד את זכותו של כל אחד להאמין במה שהוא רוצה להאמין.
יואב קיש: מעבר לכך, אני מאמין שלכל אדם – לא רק יהודי – צריך להיות חופש דת ופולחן במדינת ישראל.
יואב קיש: אם אתה שואל אותי ברמה האישית, בעיניי האיסור על יהודים להתפלל בהר הבית הוא אבסורד שצריך לתקן אותו.
יואב קיש: אבל זו דעתי האישית, ואני מבין את המשמעויות שיש בעניין הזה.
יהודה גליק: זו דעתך, בניגוד לדעת בית המשפט העליון.
יואב קיש: יכול להיות, לא יודע.
יואב קיש: לא התעניינתי בפסקי בית המשפט העליון.
יואב קיש: נתחיל מיהודה ושולי ואחר כך נשמע את הגורמים הרלוונטיים.
יואב קיש: בבקשה, יהודה.
יהודה גליק: בוקר טוב לכולם, יום של הארת פנים, חברי היקרים, המתוקים והמתוקות, מן הקואליציה, מן האופוזיציה, מן המשטרה, מן הלשכה המשפטית, וגם לכל האורחים והאורחות מהמשרדים.
אחמד טיבי: נשארה לך דקה.
יהודה גליק: אתה יודע מי זמני פה, במזרח התיכון.
אחמד טיבי: אתה מוכן לפרט?
אחמד טיבי: תן לי מידע מדויק.
יהודה גליק: כן כן.
יהודה גליק: אני יכול להגיד לך מי קבוע פה – עם ישראל קבוע פה.
אחמד טיבי: אתה זוכר את הצלבנים - - -
יואב קיש: אחמד, תן לו לדבר.
יהודה גליק: עוד לא נמאס לך להגיד את הסיפור על הצלבנים?
אחמד טיבי: עד שיימאס לך לדבר שטויות.
יהודה גליק: ב-2 בנובמבר 2015 ועדת האתיקה החליטה ברוב דעות שמאותו יום, לתקופה מוגבלת בגלל המתיחות בהר הבית, חברי כנסת לא יעלו להר הבית.
יהודה גליק: אין הבדל פה בין יהודים ללא יהודים; כל חברי הכנסת לא יעלו להר הבית, וכל מי שעולה להר הבית מפר את כללי האתיקה.
יהודה גליק: במפורש נאמר בהחלטה שהיא זמנית, בגלל שיש רגישות באותה עת.
יהודה גליק: ב-14 ביוני 2016 שבה הוועדה ודנה בעניין והחליטה ברוב דעות לא לשנות את ההחלטה, אבל ציינה שככל שיוחלט על-ידי גורמי הביטחון שאפשר לאפשר - יאפשרו.
יהודה גליק: שוב עברו עוד שישה חודשים, ובהחלטה שהתקבלה ב-1 בפברואר 2017 הוועדה הזמינה את מפקד המחוז, שציין בפניה את השיפור הניכר במצב הביטחון בהר.
יהודה גליק: הוא סיפר שבשנה החולפת יש ביקור שיא של יהודים בהר הבית - הוא שכח לספר שחלק גדול זה בזכותו, אז אני אומר שזה בזכותו.
יהודה גליק: הוא העביר לשר לביטחון הפנים המלצות כן לאפשר עליית חברי כנסת להר הבית.
יואב קיש: זאת אומרת, השינוי היה בפברואר 2017, לפי מה שאתה מתאר.
יהודה גליק: בפברואר 2017 ועדת האתיקה קיבלה החלטה שיש מקום לשינוי ההחלטה ויש לאפשר לחברי כנסת לעלות להר הבית.
יואב קיש: בכפוף לאישור המשטרה.
יהודה גליק: כמובן, הכול בתיאום עם משטרת ישראל.
יואב קיש: כי את זה לא אמרת.
יהודה גליק: אז טוב שתיקנת אותי – בתיאום עם משטרת ישראל.
יהודה גליק: כמובן שמדינת ישראל לא כיבדה את ההחלטה הזאת; משטרת ישראל לא כיבדה מכיוון שהיא קיבלה הוראה מלמעלה - מראש הממשלה.
יהודה גליק: ראש הממשלה אמר למשטרה: אל תקשיבו לחוק - - -
יואב קיש: למה אל תקשיבו לחוק?
יהודה גליק: כי יש חסינות חברי כנסת.
יהודה גליק: חסינות חברי כנסת אומרת שמעבר למה שאזרח רגיל יכול, חבר כנסת יש לו חופש פעולה מוגבר.
יהודה גליק: במקרה הזה, המקום היחיד בעולם שלחברי כנסת יש זכויות פחותות.
יהודה גליק: זה נוגד את חוק החסינות של חברי הכנסת, זה נוגד גם את חוק המקומות הקדושים וחוק חופש התנועה, זה נוגד חוקי יסוד.
יהודה גליק: אבל המשטרה קיבלה הנחיות מראש הממשלה.
יהודה גליק: בעקבות כך עתרתי לבג"ץ נגד ראש הממשלה, ואמרתי שזה בלתי חוקי בעליל.
יהודה גליק: המדינה השיבה לבג"ץ.
יהודה גליק: בעקבות הבג"ץ שלי ראש הממשלה החליט על פיילוט, ואם זה יעבוד בסדר, אז יפתחו.
יואב קיש: ומתי זה היה?
יהודה גליק: הפיילוט היה בספטמבר 2017.
יהודה גליק: בהתחלה החליטו שהפיילוט יהיה ביולי, יום לפני הפיילוט היה פיגוע וזה נדחה עד ספטמבר 2017.
יהודה גליק: ישבתי אצל ראש הממשלה, שאלתי אותו: אדוני ראש הממשלה, הפיילוט, זה אומר שזה יעבור?
יהודה גליק: אמר: אני רוצה שחברי כנסת יחזרו להר הבית.
יהודה גליק: זה לא נורמלי, אסור לנו לקבוע סטטוס קוו חדש.
יהודה גליק: אני מתחייב בפניך: אם הפיילוט הזה עובר בשלום, אנחנו פותחים את הר הבית לחברי הכנסת.
יהודה גליק: המשטרה כתבה חוות דעת שהפיילוט עבר בשלום.
יהודה גליק: אני לא יודע מתי, כי אני לא קורא את המסמכים של המשטרה.
יואב קיש: עד עכשיו היה לך את כל התאריכים.
יהודה גליק: המסמך הזה הוגש לבג"ץ.
יהודה גליק: אתה יודע, זה רק בג"ץ, זה לא איזה עיתון או משהו.
יהודה גליק: .. זו התחייבות של מדינת ישראל לבג"ץ.
יהודה גליק: בתשובה שהם הגישו: תגובה משלימה מטעם המשיבים 1, 2, 5 ו-6 – שזה ראש הממשלה, שר הביטחון, המפכ"ל והיועץ המשפטי לממשלה – הם כולם קובעים שהיה פיילוט שעבר בשלום.
יהודה גליק: יהיו עוד כל מיני פיילוטים כאלה, ויש כוונה לפתוח.
יהודה גליק: לא רק זה, המדינה התחייבה שעד סוף השנה - כלומר עד סוף 2017 - יהיה עוד פיילוט כזה.
יהודה גליק: כמובן, כולה המדינה התחייבה לבג"ץ.
יהודה גליק: היא לא התחייבה ל"ידיעות אחרונות", היא התחייבה לבג"ץ.
יהודה גליק: היא לא חייבת לקיים.
יהודה גליק: כמובן שהמדינה לא קיימה, צפצפה על בג"ץ.
יואב קיש: מה המשמעות של פיילוט?
יואב קיש: מה הוא אומר, שחברי כנסת יכולים לעלות מתי שהם רוצים?
יהודה גליק: לא לא, בתיאום.
יהודה גליק: ביום מסוים אישרו לחברי כנסת לעלות כדי לראות את המתיחות שם.
יהודה גליק: ברוך השם, זה עבר בשלום.
יהודה גליק: דרך אגב, זה קורה ככה תמיד.
יהודה גליק: למשל, לפני שבועיים היתה הודעה של נשיא ארצות-הברית, דונלד טראמפ, שהוא מכיר בירושלים.
יהודה גליק: הפחידו אותנו, אמרו שיהיה זעם, תהיה מלחמת עולם, מיליארד וחצי מוסלמים יבואו לפה; וכרגיל, אין ימי זעם.
יהודה גליק: היו קצת הפגנות, נגמרו ההפגנות, ברוך השם המדינה ממשיכה קדימה, כבר גואטמלה מצטרפת וצ'ילה מצטרפת.
יהודה גליק: אז כל האיומים האלה הם איומים וזהו, ואותו דבר לגבי הר הבית.
יהודה גליק: אנחנו נמצאים במצב שהמדינה מפרה את התחייבותה לבג"ץ.
יהודה גליק: יש פה פגיעה מהותית בחוק המקומות הקדושים ובחוקי יסוד, אבל אנחנו פה בוועדת הכנסת – פגיעה בחסינות חברי הכנסת.
יהודה גליק: ועדת האתיקה הצדיקה את זה, בג"ץ מחק לנו את העתירה כי הוא אמר שהמדינה התחייבה.
יהודה גליק: המדינה התחייבה, אז אין לכם מה להגיש בג"ץ.
יהודה גליק: ברגע שמחקו את בג"ץ, מה אכפת למדינה לצפצף על בג"ץ?
יהודה גליק: צפצפו צפצוף אחד ארוך על בג"ץ.
יהודה גליק: ראש הממשלה לא קיים את התחייבותו.
יהודה גליק: אזכיר לך, לפני שבוע ניהלת קצת את הקואליציה באת אלי באיזשהו עניין ואמרת לי: יהודה, יש התחייבות של הקואליציה, והתחייבויות צריך לקיים.
יואב קיש: קיימו, לא?
יואב קיש: מה שאני התחייבתי קיימו, לא?
יהודה גליק: אמרת שהתחייבויות צריך לקיים, אבל מסתבר שזה רק אם אתה חבר כנסת מספסל שלישי בקואליציה, אבל אם אתה ראש הממשלה ואתה מתחייב לבג"ץ - זה לא כל כך חשוב.
יהודה גליק: אם אני מתחייב בפני ממלא מקום יושב-ראש הקואליציה – אז צריך לעמוד בהתחייבות; אבל אם יש התחייבות של המדינה לבג"ץ והמדינה מצפצפת - - -
יואב קיש: טוב, נשמע את הנציגים.
יואב קיש: אתה זכאי לדעתך, אבל נשמע בדיוק מה היו ההתחייבויות ומה זה גם מהצד השני, כמובן.
יהודה גליק: הכול כתוב.
שולי מועלם-רפאלי: אני רוצה לאחוז בסוף הדברים של יהודה, ובתגובה למה שאמרת – אני חושבת שלא נשמע את הדברים; הכול כתוב, הכול נמסר בכתב גם בתוך הכנסת וגם לערכאות אחרות.
שולי מועלם-רפאלי: אבל אני רוצה להתחיל מההתחלה ולהגיד שחברי כנסת, כמו כלל היהודים, חלקם עולים להר הבית וחלקם לא עולים להר הבית.
שולי מועלם-רפאלי: מקובלנו שמאז כינונה של הכנסת הזאת, זאת נקודת ציון אחת מאוד ברורה, ומאז חזרתו של מפקד המחוז לירושלים כמפקד מחוז, אחרי שבעבר הוא היה מפקד אזור הר הבית, רואים שינוי דרמטי בעליית יהודים להר הבית.
שולי מועלם-רפאלי: ראינו שינוי דרמטי במאבק הבלתי מתפשר של המשרד לביטחון פנים ומשרד המשפטים במורביטון ומורביטאת.
שולי מועלם-רפאלי: ברור לחלוטין שמספר היהודים שעולים להר הבית הוא גבוה לאין ערוך ממה שהיה בעבר.
שולי מועלם-רפאלי: ברור שיהודים יכולים לעלות להר וברור שנעשה גם עכשיו שינוי גדול לטובה בהוספה של שעה נוספת שיהודים יכולים לעלות להר, והכול נעשה באופן ברור, ידוע, גלוי.
יהודה גליק: אנושי ומכובד.
שולי מועלם-רפאלי: הכול נעשה, בעזרת השם, בצורה מכובדת, מתוך שיח, מתוך כבוד גדול לריבונות של מדינת ישראל ולמי שמייצג אותה על ההר, וזה באמת לוחמי המשטרה ומג"ב, שבזכותם עולים יהודים בקודש, בשקט, להר הבית.
שולי מועלם-רפאלי: את זה אני רוצה להגיד בבסיס.
שולי מועלם-רפאלי: המספרים שאנחנו רואים בתקופה האחרונה, לא ראינו אותם בעבר, והם נובעים גם מהידיעה הברורה של אנשים שפעם רצו לעלות אבל ידעו שכשהם יעלו זה יהפוך להיות סיוט, השפלה.
שולי מועלם-רפאלי: עמידה בצרחות בלתי נסבלות.
שולי מועלם-רפאלי: ברוך השם, כמו שאמרתי, בזכות שינוי גדול במשרד לביטחון הפנים, במשרד המשפטים, ובעיקר בזכות מפקד המחוז והאנשים שלו על ההר.
שולי מועלם-רפאלי: יחד עם זה, קורה פה מין "עולם הפוך ראיתי", שחברי כנסת שנהגו לעלות – אני רוצה להגיד שמעולם לא היינו מוקדי התססה.
שולי מועלם-רפאלי: אני מדברת על עצמי.
שולי מועלם-רפאלי: בניגוד לחברי יהודה גליק, בניגוד לחבר הכנסת לשעבר פייגלין, שהיו להם זמנים קבועים לעלייה, אני לא עליתי ביום קבוע, אבל נהגתי לעלות בממוצע פעם בחודש.
שולי מועלם-רפאלי: עליתי לפני שהייתי חברת כנסת, לפני חמש שנים; עליתי תוך כדי; עליתי אחרי ניסיון ההתנקשות ביהודה.
שולי מועלם-רפאלי: הכול היה מתואם תמיד עם כוחות הביטחון, ברור, מרגע שהייתי חברת כנסת.
שולי מועלם-רפאלי: קיבלתי את עמדתו של ראש הממשלה.
על השולחן: אני חושבת שפה אנחנו לא באים לדון על הזכות והריבונות של יהודים על הר הבית; על זה נראה לי שאין שאלה בכלל.
על השולחן: יש ליהודים ריבונות על הר הבית; הר הבית הוא המקום הקדוש לעם היהודי; יש זכות ליהודים לעלות להר הבית.
על השולחן: יהודים הם לא מבקרים.
על השולחן: ברוך השם, זה עוד שינוי דרמטי שאנחנו חווים בתקופה האחרונה; כבר לא קוראים לנו "מבקרים בהר" אלא "עולים להר".
על השולחן: עולים בטהרה להר, כל אחד בדרך שלו.
על השולחן: "עולם הפוך ראיתי" נוגע להיותנו חברי כנסת, שאיכשהו אנחנו לא מצליחים לקיים את החסינות שלנו במקום שהוא הכי קדוש.
על השולחן: אם היתה סיבה מוצדקת - אז כמו שאמרה אסתר המלכה: אז שתקתי, אז הלכתי צעד אחד אחורה.
יואב קיש: היא אמרה "הלכתי צעד אחד אחורה"?
שולי מועלם-רפאלי: לא, היא לא אמרה את זה אז.
שולי מועלם-רפאלי: אני אומרת את זה בשמה.
שולי מועלם-רפאלי: אבל כיוון שאין ספק שהעלייה שהוגדרה פיילוט - גם של חבר הכנסת גליק, ואחרי שהוא ירד מההר, שלי - עברה בשקט מוחלט.
יואב קיש: שכחת לציין, גליק, שלקראת החתונה של הבן עלית באופן חד-פעמי.
יהודה גליק: ביקשתי.
שולי מועלם-רפאלי: מה שלי, דרך אגב, לא אפשרו כשהבת שלי התחתנה, וראה את ההתקדמות, ברוך השם, שעברנו.
שולי מועלם-רפאלי: מה שאני רוצה להגיד זה שנראה לי שהלכו צעד אחד רחוק מדי, בשני ממדים.
שולי מועלם-רפאלי: בממד הראשון, של חסינות חברי הכנסת – אני חושבת שאסור לתת לזה יד.
שולי מועלם-רפאלי: לא יכול להיות שהמקום היחיד שלחברי כנסת, מכאן, מכאן, מכאן ומכאן, אסור להגיע אליו זה הר הבית, בעיקר לנוכח השינוי – שברור לכולם ונאמר שוב ושוב על-ידי כוחות הביטחון – שמתרחש על ההר.
שולי מועלם-רפאלי: שתיים, לא יכולה להיות מציאות שבה, למרות שהפיילוט שהוגדר על-ידי ראש הממשלה כפיילוט, עבר בשקט גמור לא נקבל הסבר למה.
שולי מועלם-רפאלי: זה הפך למשהו שלא נותנים לו לקרות.
שולי מועלם-רפאלי: אמרתי למי שהיה צריך להגיד: אתה רוצה להגדיר יום, אתה רוצה להגדיר שעה, אתה רוצה להגדיר מי, איך עולים - הרי מי שעולה להר ממקום של קודש לא צריך שיגידו לו.
שולי מועלם-רפאלי: הוא לא עולה עם עיתונאים, הוא לא עולה בשביל להתסיס.
יואב קיש: אבל היו חברי כנסת שעלו בשביל לעשות - - -
שולי מועלם-רפאלי: אז אתה רוצה להעניש את כולם על החשבון הזה?
יואב קיש: לא אמרתי כלום ולא לקחתי פוזיציה, אני פשוט מציין עובדתית.
רוברט אילטוב: קודם כול, הוא אמר.
יואב קיש: התחלתי בפוזיציה, כשאמרתי - - -
רחל עזריה: הוא אמר שהיו - - -
שולי מועלם-רפאלי: לא אליך, ואני מקבלת את הדבר.
שולי מועלם-רפאלי: האמת ניתנת להיאמר.
יואב קיש: שלא ישתמע כאילו זה סתם, אין שום דיון ולא היתה שום סיבה מעולם.
יואב קיש: היה.
שולי מועלם-רפאלי: דבר אחרון שאני רוצה להגיד זה שאנחנו ערים שוב ושוב לא רק לעולם הפוך ראיתי בחוק חסינות חברי כנסת, אלא שיש חברי כנסת שפשוט מתעלמים מההוראה הזאת, עולים להר הבית, עושים שם התססה מטורפת של הציבור - - -
יואב קיש: אז יש חברי כנסת שמתסיסים.
שולי מועלם-רפאלי: ומתעלמים מזה, והם לא נענשים והם, לא נאמר להם דבר - - -
יהודה גליק: הם קיבלו נזיפה.
שולי מועלם-רפאלי: לא נאמר דבר ולא נעשה ניסיון לעצור אותם מזה.
יצחק וקנין: את לא שמה לב שיש איזו סתירה בדברים שלך?
שולי מועלם-רפאלי: תסביר לי איפה.
יואב קיש: תיכף הוא יקבל את זכות הדיבור.
יואב קיש: לגבי נושא ועדת האתיקה - נשאיר בצד והוא יתייחס.
שולי מועלם-רפאלי: לא ועדת האתיקה, אני מדברת רק על ראש הממשלה.
יואב קיש: דיברת על להעניש חברי כנסת.
יואב קיש: מי שמעניש חברי כנסת זה רק ועדת האתיקה.
שולי מועלם-רפאלי: אז לא לזה התכוונתי.
שולי מועלם-רפאלי: סליחה, אדוני, עכשיו הבנתי את כוונתך.
שולי מועלם-רפאלי: מה שאני התכוונתי זה ביחס לראש הממשלה.
שולי מועלם-רפאלי: משרד ראש הממשלה מתעלם מהמציאות שבה ישנם חברי כנסת שמתעלמים מההוראה הזאת, עולים להר, מתסיסים שם - והדברים עוברים בשקט.
שולי מועלם-רפאלי: חברי כנסת שעולים להר בשקט, הם אלה שנמנעת מהם שוב ושוב העלייה.
יהודה גליק: אני רוצה להשלים חצי משפט, ברשותך.
יואב קיש: דיברת כבר, אז בקצרה.
יהודה גליק: בסדר, אבל להשלים.
יהודה גליק: קודם כול, רציתי לומר שב-21 בנובמבר 2016 השר לביטחון פנים עלה לדבר מהדוכן ואמר: המשטרה חושבת שעל בסיס ההערכות המקצועיות שלה אפשר לחדש את הביקורים.
יהודה גליק: זה מה שאמר השר לביטחון פנים.
יואב קיש: יש לנו את היועץ המשפטי, הוא ידבר.
יואב קיש: בניגוד להחלטה הזאת.
יהודה גליק: בניגוד לחברי הכנסת היהודים.
יואב קיש: לא, לא היהודים.
יואב קיש: בניגוד להחלטה.
יהודה גליק: לפני, שבגלל זה קבעו את החוק.
יהודה גליק: קבעו את ההנחיה, הם ממשיכים לעלות - - -
יואב קיש: זאת אומרת, ההנחיה לא שווה כלום, אתה אומר.
יואב קיש: היא רק מונעת מהיהודים שלא עושים בעיות לעלות.
יהודה גליק: היא מונעת מאלה שמכבדים את החוק לעלות.
יהודה גליק: אבל אלה שיורקים בפרצוף של ראש הממשלה ומצפצפים על החוק – הם אומרים את זה; הם אומרים את זה בראיונות:
יהודה גליק: ראש הממשלה לא קובע לנו – הם ממשיכים לעלות איך שבא להם.
יואב קיש: אז ועדת האתיקה צריכה לטפל בהם.
יהודה גליק: ועדת האתיקה הענישה אחד מהם בעונש כבד מאוד, של נזיפה.
יהודה גליק: ממש נו-נו-נו.
רחל עזריה: אני רוצה לומר כמה מילים, אני צריכה ללכת לוועדה אחרת.
רחל עזריה: אני חברה בוועדת האתיקה - - -
יואב קיש: זה התור של אלעזר ואחרי זה טיבי.
יואב קיש: אם הם מסכימים, אין לי בעיה.
רחל עזריה: כחברה בוועדת האתיקה, הנושא של הר הבית הוא אחד הנושאים שחוזר וכל פעם מגיע לפתחנו.
רחל עזריה: אני חושבת שהאתגר הגדול זה שיש פה נושא שהוא גם אדם מול אלוהיו – אנשים רוצים להתפלל – ומצד שני יש פה עניין מאוד מאוד פוליטי ומאוד מאוד קשה, וגם ביטחוני.
רחל עזריה: היו לנו אירועים לא פשוטים סביב הר הבית.
רחל עזריה: מבחינתנו, וזה מה שקיים היום - אתם יכולים לעלות.
יהודה גליק: לא, לא יכולים לעלות.
יהודה גליק: אתם החלטתם שכן, וראש הממשלה - - -
יואב קיש: טוב, נשמע את יושב ראש ועדת האתיקה תיכף.
יואב קיש: תודה רבה, רחל.
יואב קיש: מכיוון שהמציעים דיברו, אני אומר לשאר חברי הכנסת לדבר יותר בקצרה ולתמצת.
אחמד טיבי: אדוני היושב ראש, שמעתי את עמיתי, והיו גם עובדות לא נכונות שנאמרו כאן לוועדה.
אחמד טיבי: אני רוצה להזכיר לכם איך התקבלה החלטת ראש הממשלה.
אחמד טיבי: בניגוד למה שאומר חבר הכנסת גליק, זה לא בגלל שחברי כנסת ערבים הגיעו למסגד, אלא היו מגעים מדיניים בזמנו עם ג'ון קרי ומדינות באזור, שבגללם באחד הלילות החליט ראש הממשלה למנוע מחברי כנסת יהודים להיכנס.
אחמד טיבי: התפרסמה ידיעה בוואי נט - כותרת ראשית - ואז אלקין פנה לראש הממשלה ואמר לו: מה זאת אומרת רק חברי כנסת יהודים?
אחמד טיבי: למחרת בבוקר הוציאו תיקון.
אחמד טיבי: משרד ראש הממשלה הרחיב את האיסור – לא רק חברי הכנסת - - -
יואב קיש: ומה אתה חושב, שהיה צריך להיות רק יהודים?
אחמד טיבי: דקה, דקה.
יואב קיש: תגיד מה אתה חושב.
רוברט אילטוב: נשמע.
רוברט אילטוב: רק ליהודים אסור לעלות.
אחמד טיבי: חברי כנסת יהודים קיצוניים שמתסיסים.
אחמד טיבי: מה זאת אומרת התססה?
אחמד טיבי: למה ראש הממשלה נתן?
אחמד טיבי: כי האמריקנים ומדינות באזור - ירדן בעיקר - אמרו לו שחברי הכנסת שמגיעים לשם גורמים לתגובה של המתפללים שמגיבים, וזה גורם להתססה ואפשרות של עימות.
אחמד טיבי: הדברים התקבלו בהבנה אז בין כל הגורמים האלה, ולכן ניתנה ההוראה.
אחמד טיבי: הכנסת חברי הכנסת הערבים, לרבות המוסלמים, לתוך האיסור הזה היא הדבר המגוחך ביותר, שיש בו לא רק פגיעה בחסינות אלא פגיעה בחופש הפולחן של חברי הכנסת.
שולי מועלם-רפאלי: ברור שליהודים אין חופש פולחן.
אחמד טיבי: לא לא, לא הפסקתי אתכם.
שולי מועלם-רפאלי: ליהודים אין ריבונות ואין חופש פולחן.
אחמד טיבי: אמרתם דברים חמורים ולא נכונים עובדתית, ולא הפסקתי אתכם.
אחמד טיבי: לכן, אדוני היושב-ראש, יוצא שחבר כנסת שהתפטר יכול להיכנס; חבר כנסת מכהן לא יכול להיכנס.
אחמד טיבי: אני מדבר על כניסה שלי למסגד שלי, לא למתקן צבאי.
יואב קיש: היום אף חבר כנסת לא יכול להיכנס, זה ברור.
יואב קיש: אבל שאלתי אותך שאלה לגבי מה שאמרת מתחילת האיסור.
יואב קיש: שאלה פשוטה: אתה חושב שהיה צריך להשאיר את זה שרק לחברי כנסת יהודים אסור להיכנס?
אחמד טיבי: מדובר בשניים–שלושה חברי כנסת פלוס שר אחד, שהם הגורם המתסיס ביותר, שגורם לזעם.
יואב קיש: ולשאלתי?
אחמד טיבי: אגב, בלי פגיעה בחסינות, המשטרה צריכה למנוע מהם.